title: Реламент за изпълнение (ЕС) № 352/2013 на Комисията от 17 април 2013 година относно издаването на лицензии за внос на чесън за подпериода от 1 юни 2013 г. до 31 август 2013 г.

text:
               18.4.2013

               BG

               Официален вестник на Европейския съюз

               L 108/15

         РЕЛАМЕНТ ЗА ИЗПЪЛНЕНИЕ (ЕС) № 352/2013 НА КОМИСИЯТА
   от 17 април 2013 година
   относно издаването на лицензии за внос на чесън за подпериода от 1 юни 2013 г. до 31 август 2013 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като има предвид, че:

               (1)

               Регламент (ЕО) № 341/2007 на Комисията (3) предвижда откриването на тарифни квоти и определя тяхното управление, а също така въвежда система от лицензии за внос и сертификати за произход за чесън и други селскостопански продукти, внесени от трети страни.

               (2)

               Количествата, за които през първите седем дни на месец април 2013 г. традиционните и новите вносители са подали заявления за лицензии „А“ съгласно член 10, параграф 1 от Регламент (ЕО) № 341/2007, надвишават допустимите количества за продукти, произхождащи от Китай.

               (3)

               Необходимо е също така, съгласно член 7, параграф 2 от Регламент (ЕО) № 1301/2006, да се установи в каква степен могат да бъдат удовлетворени заявленията за лицензии „А“, изпратени до Комисията не по-късно от четиринадесето число на месец април 2013 г. в съответствие с член 12 от Регламент (ЕО) № 341/2007.

               (4)

               С цел да се гарантира ефективното управление на процедурата за издаване на лицензии за внос, настоящият регламент следва да влезе в сила веднага след неговото публикуване,

         ПРИЕ НАСТОЯЩИЯ РЕГЛАМЕНТ:
   Член 1
   Заявленията за лицензии за внос „А“, подадени през първите седем дни на месец април 2013 г. съгласно член 10, параграф 1 от Регламент (ЕО) № 341/2007, и изпратени на Комисията до четиринадесето число на месец април 2013 г., се приемат според процента на заявените количества, както е определено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 17 април 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 90, 30.3.2007 г., стр. 12.

      ПРИЛОЖЕНИЕ

                  Произход

                  Пореден номер

                  Коефициент на разпределение

                  Аржентина

                              —

                              Традиционни вносители

                  09.4104

                  X

                              —

                              Нови вносители

                  09.4099

                  X

                  Китай

                              —

                              Традиционни вносители

                  09.4105

                  45,999909 %

                              —

                              Нови вносители

                  09.4100

                  0,406555 %

                  Други трети страни

                              —

                              Традиционни вносители

                  09.4106

                  —

                              —

                              Нови вносители

                  09.4102

                  100 %

                  „X“: Няма квота за този произход за въпросния подпериод.
                  „—“: Комисията не е получила заявления за лицензии.


title: Регламент за изпълнение (ЕС) № 920/2014 на Комисията от 21 август 2014 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

text:
               26.8.2014

               BG

               Официален вестник на Европейския съюз

               L 252/1

         РЕГЛАМЕНТ ЗА ИЗПЪЛНЕНИЕ (ЕС) № 920/2014 НА КОМИСИЯТА
   от 21 август 2014 година
   за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С Регламент (ЕИО) № 2658/87 е установена номенклатура от стоки (наричана по-нататък „Комбинираната номенклатура“), която се съдържа в приложение I към посочения регламент.

               (2)

               Класирането на парчета от меса от риби като филета или други меса от риби в позиция 0304 от Комбинираната номенклатура зависи от това дали тези парчета могат да бъдат идентифицирани като получени от филета от риби.

               (3)

               Терминът „карета“ се използва като синоним за филета от големи риби в Комбинираната номенклатура. Тъй като в позиция 1604 от Комбинираната номенклатура, обхващаща приготвени храни и консерви от риби, вече се използва изразът „филета, наречени „карета““, този израз следва да бъде включен и в глава 3 от Комбинираната номенклатура, обхващаща рибите.

               (4)

               Като се има предвид анатомията на големите риби, като риба тон (от рода Thunnus), риба меч (Xiphias gladius), марлин, риба ветроход и копиеносец (от семейство Istiophoridae), както и океански акули (Hexanchus griseus; Cetorhinus maximus; семейство Alopiidae; Rhincodon typus; семейство Carcharhinidae; семейство Sphyrnidae; семейство Isuridaе), от една риба могат да бъдат получени най-много четири относително големи филета от риби (от дясната и лявата страна, както и от горната и долната страна).

               (5)

               С цел да се гарантира последователност на прилагането на Комбинираната номенклатура, следва да бъде пояснено класирането в позиция 0304 на филета от риби, наречени „карета“ (дори нарязани на парчета), получени от големи риби.

               (6)

               Поради това в част втора, глава 3 от Комбинираната номенклатура следва да бъде вмъкната нова допълнителна забележка, за да се осигури еднаквото ѝ тълкуване в целия Съюз.

               (7)

               Следователно приложение I към Регламент (ЕИО) № 2658/87 следва да бъде съответно изменено.

               (8)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   В част втора, глава 3 от Комбинираната номенклатура, съдържаща се в приложение I към Регламент (ЕИО) № 2658/87, се добавя следната допълнителна забележка 2:

                  „2.

                  За целите на подпозициите по КН, посочени в третата алинея, терминът „филета“ включва „карета“, т.е. късчетата месо, съставляващи горната или долната, дясната или лявата страна на рибата, доколкото главата, вътрешностите, перките (гръбначни, анални, опашни, коремни, гръдни) и костите (гръбначен стълб или гръбнак, коремни или ребрени кости, хрилна кост или костици и др.) са били отстранени.
                  Класирането на такива продукти като филета не се засяга от разрязването им на парчета, при условие че тези парчета могат да бъдат идентифицирани като получени от филета.
                  Разпоредбите на първите две алинеи се прилагат за следните риби:

                              а)

                              риба тон (от рода Thunnus) от подпозиции по КН 0304 49 90 и 0304 87 00;

                              б)

                              риба меч (Xiphias gladius) от подпозиции по КН 0304 45 00 и 0304 84 00;

                              в)

                              марлин, риба ветроход и копиеносец (от семейство Istiophoridae) от подпозиции по КН 0304 49 90 и 0304 89 90;

                              г)

                              океански акули (Hexanchus griseus; Cetorhinus maximus; семейство Alopiidae; Rhincodon typus; семейство Carcharhinidae; семейство Sphyrnidae; семейство Isuridae) от подпозиции по КН 0304 49 90 и 0304 89 59.“

   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 август 2014 година.

            За Комисията,

            от името на председателя,

         Karel DE GUCHT

            Член на Комисията

      (1)  ОВ L 256, 7.9.1987 г., стр. 1.


title: Регламент за изпълнение (ЕС) № 298/2012 на Комисията от 2 април 2012 година относно класирането на някои стоки в Комбинираната номенклатура

text:
               5.4.2012

               BG

               Официален вестник на Европейския съюз

               L 99/12

         РЕГЛАМЕНТ ЗА ИЗПЪЛНЕНИЕ (ЕС) № 298/2012 НА КОМИСИЯТА
   от 2 април 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е при спазване на мерките, които са в сила в Европейския съюз относно системите за двоен контрол и за предварителен и последващ надзор на вноса на текстилни продукти в Съюза, обвързващата тарифна информация, издадена от митническите органи на държавите-членки по отношение на класирането на стоките в Комбинираната номенклатура и която не в съответствие с настоящия регламент, да може да продължи да бъде използвана от титуляря за срок от 60 дни съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   При спазване на мерките, които са в сила в Европейския съюз относно системите за двоен контрол и за предварителен и последващ надзор на вноса на текстилни продукти в Съюза, обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде използвана за срок от 60 дни съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 април 2012 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Съставно изделие под формата на дреха без ръкави, предназначена да покрива горната част на тялото, и с дължина до под бедрата. Изделието се състои от три части, съединени чрез зашиване. Всяка част се състои от три слоя, два външни слоя от тъкан текстилен материал от синтетични влакна (найлон) и един вътрешен слой, който служи за защита от радиация, изработен от смес от прахообразен антимон, прахообразен волфрам и полимер. Трите слоя са съединени по всички ръбове чрез обшиване с гумена лента.
                  Двете предни части се припокриват напълно с поставяне на лявата върху дясната. Двете предни части се захващат с две широки и дълги вертикални ленти от типа „велкро“, разположени отпред, както и с две по-къси ленти от същия тип на раменете. Предното захващане се допълва с три закопчалки от дясната страна. Изделието е с кръгло деколте, преден горен джоб от лявата страна, както и с подплънки на раменете.
                  (защитно работно облекло)
                  (Вж. снимки № 659 А и Б) (1)

                  6211 33 10

                  Класирането се определя от разпоредбите на общи правила 1 и 6 за тълкуване на Комбинираната номенклатура, забележка 7, буква д) към раздел XI, забележка 8 към глава 62 и текстовете на кодове по КН 6211, 6211 33 и 6211 33 10.
                  Изделието е предназначено за използване като защитно облекло срещу радиация по време на работа, свързана с рентгеново лъчение. Счита се, че изделието е работно облекло, тъй като е създадено, за да се ползва единствено или основно с цел да осигури защита за друго облекло и/или лица по време на промишлена, професионална или домашна дейност (вж. също така Обяснителните бележки към Комбинираната номенклатура, към глава 62, обща част, параграф 4).
                  Облекла в две части за защита от радиация са включени към позиция 6210 от раздел XI (вж. също така Обяснителните бележки към Комбинираната номенклатура към глава 6210, втори параграф). Въпреки това, тъй като изделието не е изработено от материалите към позиции 5602, 5603, 5903, 5906 или 5907, класирането им към тази позиция се изключва.
                  С оглед на общия външен вид на изделието като вид облекло, неговата форма и текстилния материал, от който са направени двата външни слоя, класирането му според вътрешния слой на изделието се изключва. Следователно класиране в позиция с код по КН 8110 90 00 се изключва.
                  Следователно изделието трябва да бъде класирано в код по КН 6211 33 10 като работно облекло.

         (1)  Снимките са само за информация.


title: Регламент за изпълнение (ЕС) № 539/2012 на Комисията от 22 юни 2012 година за определяне на максималния размер на помощта, предоставена за частно складиране на маслиново масло в рамките на тръжната процедура, открита с Регламент за изпълнение (ЕС) № 430/2012

text:
               23.6.2012

               BG

               Официален вестник на Европейския съюз

               L 164/8

         РЕГЛАМЕНТ ЗА ИЗПЪЛНЕНИЕ (ЕС) № 539/2012 НА КОМИСИЯТА
   от 22 юни 2012 година
   за определяне на максималния размер на помощта, предоставена за частно складиране на маслиново масло в рамките на тръжната процедура, открита с Регламент за изпълнение (ЕС) № 430/2012
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 43, буква г) във връзка с член 4 от него,
   като има предвид, че:

               (1)

               В Регламент за изпълнение (ЕС) № 430/2012 на Комисията от 22 май 2012 г. за откриване на тръжна процедура за помощ за частно складиране на маслиново масло (2) се предвиждат два подпериода на подаване на оферти.

               (2)

               В съответствие с член 13, параграф 1 от Регламент (ЕО) № 826/2008 на Комисията от 20 август 2008 г. за определяне на общи правила за предоставянето на помощ за частно складиране на някои земеделски продукти (3) въз основа на тръжните оферти, за които е уведомена от държавите-членки, Комисията определя или не определя максимален размер на помощта.

               (3)

               Въз основа на офертите, подадени в отговор на първата частична покана за участие в търг, е целесъобразно да се определи максимален размер на помощта за частно складиране на маслиново масло за подпериода на подаване на оферти, приключващ на 19 юни 2012 г. Определянето на този максимален размер на помощта води до превишаване на общото максимално количество, посочено в член 1, параграф 2 от Регламент за изпълнение (ЕС) № 430/2012. Следователно в съответствие с член 13, параграф 2 от Регламент (ЕО) № 826/2008 Комисията определя коефициент на разпределение, приложим за офертите с искане за максимален размер на помощта, за да не се превиши максималното налично количество.

               (4)

               С цел да се подаде бърз сигнал на пазара и да се гарантира ефективното управление на мярката настоящият регламент следва да влезе в сила в деня на публикуването му в Официален вестник на Европейския съюз.

               (5)

               Управителният комитет за общата организация на селскостопанските пазари не е представил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   1.   Максималният размер на помощта за маслиново масло за подпериода на подаване на оферти, приключващ на 19 юни 2012 г., в рамките на тръжната процедура, открита с Регламент за изпълнение (ЕС) № 430/2012, е определен в приложението към настоящия регламент.
   2.   По отношение на офертите с искане за максимален размер на помощта се прилага коефициент на разпределение в размер на 73,37992 %.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 юни 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 132, 23.5.2012 г., стр. 13.

      (3)  ОВ L 223, 21.8.2008 г., стр. 3.

      ПРИЛОЖЕНИЕ

                  Продукт

                  Максимален размер на помощта
                  (EUR/тон/ден)

                  Маслиново масло „Extra virgin“

                  0,00

                  Необработено маслиново масло „Virgin“

                  0,64


title: Регламент за изпълнение (ЕС) 2015/587 на Комисията от 26 март 2015 година за вписване на наименование в регистъра на защитените наименования за произход и защитените географски указания [Salpicão de Melgaço (ЗГУ)]

text:
               15.4.2015

               BG

               Официален вестник на Европейския съюз

               L 98/5

         РЕГЛАМЕНТ ЗА ИЗПЪЛНЕНИЕ (ЕС) 2015/587 НА КОМИСИЯТА
   от 26 март 2015 година
   за вписване на наименование в регистъра на защитените наименования за произход и защитените географски указания [Salpicão de Melgaço (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Salpicão de Melgaço“, подадено от Португалия, бе публикувано в Официален вестник на Европейския съюз
                   (2).

               (2)

               Тъй като Комисията не е получила никакви възражения по член 51 от Регламент (ЕС) № 1151/2012, наименованието „Salpicão de Melgaço“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Salpicão de Melgaço“ (ЗГУ).
   Наименованието по първа алинея се използва за идентифициране на продукт от клас 1.2. „Месни продукти (варени, осолени, пушени и др.)“ от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 март 2015 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 422, 25.11.2014 г., стр. 8.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2016/1391 на Комисията от 17 август 2016 година за установяване на стандартни стойности при внос с цел определяне на входната цена на някои плодове и зеленчуци

text:
               18.8.2016

               BG

               Официален вестник на Европейския съюз

               L 223/60

         РЕГЛАМЕНТ ЗА ИЗПЪЛНЕНИЕ (ЕС) 2016/1391 НА КОМИСИЯТА
   от 17 август 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 август 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  153,9

                  ZZ

                  153,9

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  189,9

                  CL

                  133,5

                  MA

                  99,8

                  TR

                  156,0

                  UY

                  201,5

                  ZA

                  170,1

                  ZZ

                  158,5

                  0806 10 10

                  EG

                  224,7

                  TR

                  150,9

                  ZZ

                  187,8

                  0808 10 80

                  AR

                  106,2

                  BR

                  102,1

                  CL

                  114,8

                  CN

                  125,7

                  NZ

                  129,4

                  US

                  141,5

                  UY

                  93,8

                  ZA

                  91,2

                  ZZ

                  113,1

                  0808 30 90

                  AR

                  118,0

                  CL

                  142,9

                  TR

                  145,3

                  ZA

                  118,7

                  ZZ

                  131,2

                  0809 30 10 , 0809 30 90

                  TR

                  122,9

                  ZZ

                  122,9

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2017/120 на Комисията от 24 януари 2017 година относно дерогациите от правилата за произход по приложение II към Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна, които се прилагат в рамките на квоти за определени продукти от Еквадор

text:
               25.1.2017

               BG

               Официален вестник на Европейския съюз

               L 19/27

         РЕГЛАМЕНТ ЗА ИЗПЪЛНЕНИЕ (ЕС) 2017/120 НА КОМИСИЯТА
   от 24 януари 2017 година
   относно дерогациите от правилата за произход по приложение II към Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна, които се прилагат в рамките на квоти за определени продукти от Еквадор
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 58, параграф 1 от него,
   като има предвид, че:

               (1)

               С Решение (ЕС) 2016/2369 (2) Съветът разреши да се подпише от името на Съюза Протоколът за присъединяване към Споразумението за търговия между Европейския съюз и неговите държави членки, от една страна, и Колумбия и Перу, от друга страна, с оглед на присъединяването на Еквадор („Протоколът“). Съгласно Решение (ЕС) 2016/2369 Протоколът се прилага временно до приключване на процедурите за неговото сключване. Протоколът се прилага временно от 1 януари 2017 г.

               (2)

               Приложение II към Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна, („Споразумението“) се отнася до определението на понятието „продукти с произход“ и методите на административно сътрудничество. За определени продукти допълнение 2А към посоченото приложение предвижда дерогации от правилата за произход, установени в същото приложение, в рамките на годишни квоти. Ето защо е необходимо да се определят условията за прилагане на тези дерогации по отношение на вноса от Еквадор.

               (3)

               Квотите, посочени в допълнение 2А към приложение II към Споразумението, следва да се управляват от Комисията въз основа на хронологичния ред на датите на приемане на митническите декларации за допускане за свободно обращение в съответствие с Регламент за изпълнение (ЕС) 2015/2447 на Комисията (3).

               (4)

               За да се получи право да се ползват тарифните отстъпки, пред митническите органи следва да се представи съответното доказателство за произход.

               (5)

               С цел да се осигури безпрепятственото прилагане на системата от квоти, създадена с Протокола, настоящият регламент следва да се прилага от същата дата, от която започва временното прилагане на Протокола.

               (6)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Дерогациите от правилата за произход, установени в допълнение 2А към приложение II към Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна, („Споразумението“) се прилагат в рамките на квотите, посочени в приложението към настоящия регламент.
   Член 2
   За да се прилагат дерогациите по член 1, изброените в приложението продукти се придружават от доказателство за произход, както е посочено в приложение II към Споразумението.
   Член 3
   Квотите, определени в приложението, се управляват в съответствие с членове 49—54 от Регламент за изпълнение (ЕС) 2015/2447 на Комисията.
   Член 4
   Настоящият регламент влиза в сила на третия ден след деня на публикуването му в Официален вестник на Европейския съюз.
   Той се прилага от 1 януари 2017 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 януари 2017 година.

            За Комисията

            Председател

         Jean-Claude JUNCKER

      (1)  ОВ L 269, 10.10.2013 г., стр. 1.

      (2)  Решение (ЕС) 2016/2369 на Съвета от 11 ноември 2016 г. за подписване от името на Съюза и за временно прилагане на Протокола за присъединяване към Споразумението за търговия между Европейския съюз и неговите държави членки, от една страна, и Колумбия и Перу, от друга страна, с оглед на присъединяването на Еквадор (ОВ L 356, 24.12.2016 г., стр. 1).

      (3)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).

      ПРИЛОЖЕНИЕ
      Независимо от правилата за тълкуване на Комбинираната номенклатура следва да се счита, че текстът на описанието на продуктите има само указателен характер. В рамките на настоящото приложение преференциалният режим се определя от кодовете по КН, както са установени към момента на приемане на настоящия регламент.

                  Пореден №

                  Код по КН

                  Описание на продуктите

                  Период на квотата

                  Обем на квотата (в тонове нетно тегло, ако не е посочено друго)

                  09.7501

                  3920

                  Други плочи, листове, фолио, ленти и пластини от непорести пластмаси, неподсилени, ненаслоени, без подложка, нито по друг начин съчетани с други материали

                  от 1.1 до 31.12

                  15 000

                  09.7502

                  6108 22 00

                  Пликчета и други долни гащи, трикотажни или плетени, от синтетични или от изкуствени влакна

                  от 1.1 до 31.12

                  200

                  09.7503

                  6112 31

                  Бански костюми за мъже или момчета, трикотажни или плетени, от синтетични влакна

                  от 1.1 до 31.12

                  25

                  09.7504

                  6112 41

                  Бански костюми за жени или момичета, трикотажни или плетени, от синтетични влакна

                  от 1.1 до 31.12

                  100

                  09.7505

                  6115 10

                  Чорапогащи, дълги и три четвърти чорапи с различна степен на компресия (например чорапите за разширени вени), трикотажни или плетени

                  от 1.1 до 31.12

                  25

                  09.7506

                  6115 21 00

                  Други чорапогащи, от синтетични влакна, с линейна плътност на единичната прежда, по-малка от 67 dtex, трикотажни или плетени

                  от 1.1 до 31.12

                  40

                  09.7507

                  6115 22 00

                  Други чорапогащи, от синтетични влакна, с линейна плътност на единичната прежда 67 dtex или повече, трикотажни или плетени

                  от 1.1 до 31.12

                  15

                  09.7508

                  6115 30

                  Други дамски дълги или три четвърти чорапи, с линейна плътност на единичната прежда, по-малка от 67 dtex, трикотажни или плетени

                  от 1.1 до 31.12

                  25

                  09.7509

                  6115 96

                  Други подобни на чорапи и чорапогащи артикули, от синтетични влакна, трикотажни или плетени

                  от 1.1 до 31.12

                  175

                  09.7510

                  7321

                  Печки, котли с огнище, готварски печки (включително тези, които могат да бъдат използвани допълнително и за централно отопление), скари, мангали, газови котлони, устройства за затопляне на ястия и подобни неелектрически уреди за домашна употреба, както и техните части от чугун, желязо или стомана

                  от 1.1 до 31.12

                  20 000  изделия

                  09.7511

                  7323

                  Домакински артикули или домашни потреби и техните части, от чугун, желязо или стомана; желязна или стоманена вълна; гъби (телени), кърпи, ръкавици и подобни артикули за чистене, полиране или аналогична употреба, от желязо или стомана

                  от 1.1 до 31.12

                  50 000

                  09.7512

                  7325

                  Други изделия, отляти, от чугун, желязо или стомана

                  от 1.1 до 31.12

                  50 000


title: Регламент за изпълнение (ЕС) 2017/1496 на Комисията от 23 август 2017 година относно неподновяването на одобрението на активното вещество DPX KE 459 (флупирсулфурон-метил) в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на Регламент за изпълнение (ЕС) № 540/2011 на Комисията (Текст от значение за ЕИП. )

text:
               24.8.2017

               BG

               Официален вестник на Европейския съюз

               L 218/7

         РЕГЛАМЕНТ ЗА ИЗПЪЛНЕНИЕ (ЕС) 2017/1496 НА КОМИСИЯТА
   от 23 август 2017 година
   относно неподновяването на одобрението на активното вещество DPX KE 459 (флупирсулфурон-метил) в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 и член 78, параграф 2 от него,
   като има предвид, че:

               (1)

               С Директива 2001/49/ЕО на Комисията (2) DPX KE 459 (флупирсулфурон-метил) бе включен като активно вещество в приложение I към Директива 91/414/ЕИО на Съвета (3).

               (2)

               Активните вещества, включени в приложение I към Директива 91/414/ЕИО, се смятат за одобрени съгласно Регламент (ЕО) № 1107/2009 и се включват в част А от приложението към Регламент за изпълнение (ЕС) № 540/2011 на Комисията (4).

               (3)

               Срокът на одобрението на активното вещество DPX KE 459 (флупирсулфурон-метил), включено в част А от приложението към Регламент за изпълнение (ЕС) № 540/2011, изтича на 30 юни 2018 г.

               (4)

               В съответствие с член 4 от Регламент (ЕС) № 1141/2010 на Комисията (5) и в предвидения в същия член срок бе подадено заявление за подновяване на включването на DPX KE 459 (флупирсулфурон-метил) в приложение I към Директива 91/414/ЕИО.

               (5)

               Заявителят представи допълнителните досиета, изисквани съгласно член 9 от Регламент (ЕС) № 1141/2010. Според държавата членка докладчик заявлението е пълно.

               (6)

               Държавата членка докладчик подготви доклад за оценка във връзка с подновяването, като се консултира с държавата членка съдокладчик, и на 17 септември 2013 г. го представи на Европейския орган по безопасност на храните („Органът“) и на Комисията.

               (7)

               Органът изпрати доклада за оценка във връзка с подновяването до заявителя и до държавите членки за коментар и препрати на Комисията получените коментари. Освен това Органът направи обществено достъпно допълнителното обобщено досие.

               (8)

               На 30 септември 2016 г. Органът предаде на Комисията заключението си (6) за това дали може да се очаква DPX KE 459 (флупирсулфурон-метил) да отговаря на критериите за одобрение, предвидени в член 4 от Регламент (ЕО) № 1107/2009. Въз основа на оценените проучвания Органът стигна до заключението, че изходното вещество има определени присъщи токсикологични свойства, по-специално по отношение на канцерогенността и токсичността за репродукцията. Според Органа тази информация дава основание за класифициране дори като канцерогенно вещество от категория 2 и като токсично за репродукцията вещество от категория 2 в съответствие с Регламент (ЕО) № 1272/2008 на Европейския парламент и на Съвета (7). Органът стигна до заключението, че като се имат предвид подложените на оценка представителни видове употреба, налице е голяма вероятност те да доведат до експозиция на подпочвените води над параметричната граница от 0,1μg/l в питейна вода на различни метаболити на DPX KE 459 (флупирсулфурон-метил) в ситуациите, представени във всички уместни предвиждания за подпочвените води.

               (9)

               Независимо от предложената от Органа класификация, предвид присъщите токсикологични свойства на изходното вещество, показани в проучванията, по-специално по отношение на канцерогенността и токсичността за репродукцията, наличието на метаболити в подпочвените води е особено будещо загриженост, тъй като не е доказано,че метаболитите нямат същите присъщи свойства. Поради това понастоящем не е възможно да се установи, че наличието на метаболити в подпочвените води не води до неприемливо въздействие върху подпочвените води и не вреди на човешкото здраве.

               (10)

               Освен това Органът стигна до заключението, че оценката на експозицията на подпочвените води не можа да бъде завършена, като се изхожда само от наличната информация за метаболита IN-JE127, чиято генотоксичност не може да бъде изключена.

               (11)

               Предвид неяснотата относно наличието на посочения метаболит в подпочвените води понастоящем не може да се изключи неблагоприятно въздействие върху подпочвените води и човешкото здраве.

               (12)

               Освен това Органът стигна до заключението, че е налице висока степен на риск от експозиция на DPX KE 459 (флупирсулфурон-метил) за водните организми, по-специално водораслите и водните растения.

               (13)

               Въз основа на идентифицираните в съображения 9, 11 и 12 рискове не беше установено, че посочените в член 4 от Регламент (ЕО) № 1107/2009 критерии за одобрение са изпълнени при един или повече представителни видове употреба на най-малко един продукт за растителна защита. Поради това в съответствие с член 20, парaграф 1, буква б) от посочения регламент е целесъобразно да не се подновява одобрението на DPX KE 459 (флупирсулфурон-метил).

               (14)

               Като се имат предвид опасенията, изложени в съображение 9, 11 и 12, дерогацията, предвидена в член 4, параграф 7 от Регламент (ЕО) № 1107/2009, не се прилага. Прилагането на посочената дерогация е изключено също и на основание, че не е установено, че някои от критериите, посочени в точки 3.6.3, 3.6.4, 3.6.5 или 3.8.2 от приложение II към Регламент (ЕО) № 1107/2009, не са изпълнени.

               (15)

               Комисията прикани заявителя да представи своите коментари относно заключението на Органа, а в съответствие с член 17, параграф 1 от Регламент (ЕС) № 1141/2010 — и относно проекта на доклада за преглед. Заявителят представи своите коментари, които бяха разгледани внимателно.

               (16)

               Независимо от изложените от заявителя аргументи, не беше възможно да бъдат отхвърлени опасенията, свързани с веществото.

               (17)

               На държавите членки следва да се предостави време да отнемат разрешенията за продукти за растителна защита, съдържащи DPX KE 459 (флупирсулфурон-метил).

               (18)

               За продуктите за растителна защита, съдържащи DPX KE 459 (флупирсулфурон-метил), за които държавите членки предоставят гратисен период в съответствие с член 46 от Регламент (ЕО) № 1107/2009, посоченият период следва да изтече най-късно на 13 декември 2018 г.

               (19)

               Настоящият регламент не засяга подаването на ново заявление за одобряване на DPX KE 459 (флупирсулфурон-метил) в съответствие с член 7 от Регламент (ЕО) № 1107/2009.

               (20)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Неподновяване на одобрението на активното вещество
   Одобрението на активното вещество DPX KE 459 (флупирсулфурон-метил) не се подновява.
   Член 2
   Изменение на Регламент за изпълнение (ЕС) № 540/2011
   В част А от приложението към Регламент за изпълнение (ЕС) № 540/2011 се заличава ред 19 относно DPX KE 459 (флупирсулфурон-метил).
   Член 3
   Преходни мерки
   Държавите членки отнемат разрешенията за продукти за растителна защита, съдържащи DPX KE 459 (флупирсулфурон-метил) като активно вещество, не по-късно от 13 декември 2017 г.
   Член 4
   Гратисен период
   Гратисният период, предоставен от държавите членки в съответствие с член 46 от Регламент (ЕО) № 1107/2009, е възможно най-кратък и изтича не по-късно от [13 декември 2018 г.
   Член 5
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 август 2017 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Директива 2001/49/ЕО на Комисията от 28 юни 2001 г. за изменение на приложение I към Директива 91/414/ЕИО на Съвета относно пускането на пазара на продукти за растителна защита, с цел в него да бъде вписано активното вещество DPX KE 459 (флупирсулфурон-метил) (ОВ L 176, 29.6.2001 г., стр. 61).

      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      (5)  Регламент (ЕС) № 1141/2010 на Комисията от 7 декември 2010 г. за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (ОВ L 322, 8.12.2010 г., стр. 10).

      (6)  ЕОБХ (Европейски орган за безопасност на храните), 2014 г. Заключение във връзка с партньорската проверка на оценката на риска от употребата на активното вещество флупирсулфурон (подложен на оценка вариант флупирсулфурон-метил-натрий) като пестицид). EFSA Journal (Бюлетин на ЕОБХ) 2014:12(11):3881, 86 стр. doi:10.2903/j.efsa.2014.3881.

      (7)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).


title: Регламент за изпълнение (ЕС) 2017/557 на Комисията от 24 март 2017 година за изменение за 263-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

text:
               25.3.2017

               BG

               Официален вестник на Европейския съюз

               L 80/14

         РЕГЛАМЕНТ ЗА ИЗПЪЛНЕНИЕ (ЕС) 2017/557 НА КОМИСИЯТА
   от 24 март 2017 година
   за изменение за 263-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:

               (1)

               В приложение I към Регламент (ЕО) № 881/2002 са изброени лицата, групите и образуванията, обхванати от мерките за замразяване на средства и икономически ресурси съгласно посочения регламент.

               (2)

               На 21 март 2017 г. Комитетът по санкциите към Съвета за сигурност на Организацията на обединените нации реши да измени две вписвания в своя списък на лицата, групите и образуванията, спрямо които следва да се прилага замразяването на средства и икономически ресурси. Поради това приложение I към Регламент (ЕО) № 881/2002 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 март 2017 година.

            За Комисията,

            от името на председателя,

            Изпълняващ длъжността началник на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Идентификационните данни за посочените по-долу вписвания в категорията „Физически лица“ в приложение I към Регламент (ЕО) № 881/2002 се изменят, както следва:

                  а)

                  „Ri'ad Muhammad Hasan Muhammad Hijazi (известен още като: а) Hijazi, Raed M. б) Al-Hawen, Abu-Ahmad в) Al-Shahid, Abu-Ahmad г) Raed Muhammad Hasan Muhammad Hijazi, д) Al-Maghribi, Rashid (мароканеца) е) Al-Amriki, Abu-Ahmad (американеца)). Дата на раждане: 30.12.1968 г. Месторождение: Калифорния, САЩ. Гражданство: йорданско. Национален идентификационен номер: 9681029476. Други сведения: а) номер за социална осигуровка в САЩ: 548-91-5411, б) задържан в Йордания от март 2010 г., в) име на бащата: Mohammad Hijazi, име на майката: Sakina. Дата на определянето, посочено в член 2a, параграф 4, буква б): 17.10.2001 г.“ се заменя със следното:
                  „Raed Muhammad Hasan Muhammad Hijazi (известен още като: a) Raed M. Hijazi, б) Ri'ad Muhammad Hasan Muhammad Hijazi (име, с което лицето бе включено преди в списъка), в) Rashid Al-Maghribi (мароканеца), г) Abu-Ahmad Al-Amriki (американеца), д) Abu-Ahmad Al-Hawen, е) Abu-Ahmad Al-Shahid. Дата на раждане: 30.12.1968 г. Месторождение: Калифорния, САЩ. Гражданство: a) йорданско, б) американско. Национален идентификационен номер: йордански национален номер: 9681029476. Други сведения: a) номер за социална осигуровка в САЩ: 548-91-5411, б) име на бащата: Mohammad Hijazi; име на майката: Sakina. Дата на определянето, посочено в член 7г, параграф 2, буква и): 17.10.2001 г.“;

                  б)

                  „Merai Zoghbai (известен още като: а) Mohamed Lebachir, б) Meri Albdelfattah Zgbye, в) Zoghbai Merai Abdul Fattah, г) Lazrag Faraj, д) Larzg Ben Ila, е) Muhammed El Besir, ж) F'raji di Singapore, з) F'raji il Libico, и) Farag, й) Fredj). Дата на раждане: а) 4.4.1969 г., б) 4.4.1960 г., в) 4.6.1960 г., г) 13.11.1960 г., д) 11.8.1960 г., е) 13.11.1960 г., ж) 14.1.1968 г. Място на раждане: а) Bengasi, Либия, б) Bendasi, Либия, в) Мароко, г) Либия. Други сведения: Член на Либийската ислямска бойна група. Дата на определянето, посочена в член 2a, параграф 4, буква б): 2.8.2006 г.“ се заменя със следното:
                  „Merai Abdefattah Khalil Zoghbi (известен още като: а) Mohamed Lebachir, б) Meri Albdelfattah Zgbye, в) Zoghbai Merai Abdul Fattah, г) Lazrag Faraj, д) Larzg Ben Ila, е) Muhammed El Besir, ж) F'raji di Singapore, з) F'raji il Libico, и) Farag, й) Fredj, к) Merai Zoghbai (име, с което лицето бе включено преди в списъка)). Дата на раждане: a) 4.4.1969 г., б) 4.4.1960 г., в) 4.6.1960 г., г) 13.11.1960 г., д) 14.1.1968 г., е) 11.8.1960 г. Място на раждане: а) Bengasi, Либия, б) Bendasi, Либия, в) Мароко, г) Либия. Гражданство: либийско. Други сведения: син на Wanisa Abdessalam. Дата на определянето, посочено в член 7г, параграф 2, буква и): 2.8.2006 г.“.


title: Регламент за изпълнение (ЕС) 2016/2243 на Комисията от 13 декември 2016 година за изменение на Регламент (ЕО) № 341/2007 по отношение на тарифната квота за чесън с произход от Китай

text:
               14.12.2016

               BG

               Официален вестник на Европейския съюз

               L 339/1

         РЕГЛАМЕНТ ЗА ИЗПЪЛНЕНИЕ (ЕС) 2016/2243 НА КОМИСИЯТА
   от 13 декември 2016 година
   за изменение на Регламент (ЕО) № 341/2007 по отношение на тарифната квота за чесън с произход от Китай
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/1972, (ЕИО) № 234/1979, (ЕО) № 1037/2001 и (ЕО) № 1234/2007 (1), и по-специално член 187, буква а) от него,
   като има предвид, че:

               (1)

               С Регламент (ЕО) № 341/2007 на Комисията (2) се урежда откриването и управлението на тарифни квоти за чесън с код по КН 0703 20 00 и за някои други селскостопански продукти, внесени от трети страни.

               (2)

               Споразумението под формата на размяна на писма между Европейския съюз и Китайската народна република в съответствие с член XXIV, параграф 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република Хърватия в процеса на присъединяването ѝ към Европейския съюз, одобрено с Решение (ЕС) 2016/243 на Съвета (3), предвижда увеличение с 2 150 тона на тарифната квота на ЕС за чесън с произход от Китай.

               (3)

               Увеличението на тарифната квота следва да бъде отразено в приложение I към Регламент (ЕО) № 341/2007. Поради това Регламент (ЕО) № 341/2007 следва да бъде съответно изменен.

               (4)

               Споразумението между Европейския съюз и Китайската народна република бе одобрено от Съвета на 18 октомври 2016 г. (4) и вносителите могат да се ползват от увеличените количества, считано от четвъртия подпериод на периода на тарифната квота за внос 2016/2017 г. В член 10, параграф 1 от Регламент (ЕО) № 341/2007 се предвижда задължение за вносителите да подават заявления за лицензии за внос през първите седем дни на януари за четвъртия подпериод. Поради това е целесъобразно настоящият регламент да се прилага от 1 януари 2017 г.

               (5)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент (ЕО) № 341/2007
   Приложение I към Регламент (ЕО) № 341/2007 се заменя с текста в приложението към настоящия регламент.
   Член 2
   Влизане в сила и прилагане
   Настоящият регламент влиза в сила на третия ден след деня на публикуването му в Официален вестник на Европейския съюз.
   Той се прилага от 1 януари 2017 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 декември 2016 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  Регламент (ЕО) № 341/2007 на Комисията от 29 март 2007 г. за откриване и управление на тарифни квоти и за установяване на режим за лицензии за внос и удостоверения за произход на чесън и някои други селскостопански продукти, внесени от трети страни (ОВ L 90, 30.3.2007 г., стр. 12).

      (3)  Решение (ЕС) 2016/243 на Съвета от 12 февруари 2016 г. за подписване от името на Европейския съюз на Споразумение под формата на размяна на писма между Европейския съюз и Китайската народна република в съответствие с член XXIV, алинея 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъка на Република Хърватия в процеса на присъединяването ѝ към Европейския съюз (ОВ L 45, 20.2.2016 г., стр. 12).

      (4)  Решение (ЕС) 2016/1885 на Съвета от 18 октомври 2016 г. за сключване на споразумение под формата на размяна на писма между Европейския съюз и Китайската народна република в съответствие с член XXIV, параграф 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъка на Република Хърватия в процеса на присъединяването ѝ към Европейския съюз (ОВ L 291, 26.10.2016 г., стр. 7).

      ПРИЛОЖЕНИЕ

            „ПРИЛОЖЕНИЕ I

               Тарифни квоти, открити в съответствие с решения 2001/404/ЕО, 2006/398/ЕО, 2014/116/ЕС и (ЕС) 2016/243 за вноса на чесън с код по КН 0703 20 00

                        Произход

                        Пореден номер

                        Квота (тонове)

                        Първи подпериод (юни—август)

                        Втори подпериод (септември—ноември)

                        Трети подпериод (декември—февруари)

                        Четвърти подпериод (март—май)

                        Общо

                           Аржентина

                           19 147

                        Традиционни вносители

                        09.4104

                        —

                        —

                        9 590

                        3 813

                        Нови вносители

                        09.4099

                        —

                        —

                        4 110

                        1 634

                           Общо

                        —

                        —

                           13 700

                           5 447

                           Китай

                           48 225

                        Традиционни вносители

                        09.4105

                        8 664

                        8 664

                        7 548

                        8 884

                        Нови вносители

                        09.4100

                        3 713

                        3 713

                        3 233

                        3 806

                           Общо

                           12 377

                           12 377

                           10 781

                           12 690

                           Други трети държави

                           6 023

                        Традиционни вносители

                        09.4106

                        941

                        1 960

                        929

                        386

                        Нови вносители

                        09.4102

                        403

                        840

                        398

                        166

                           Общо

                           1 344

                           2 800

                           1 327

                           5 52

                           Общо

                           13 721

                           15 177

                           25 808

                           18 689

                           73 395 “